PMIndiaData/PMIndiaSum huggingface dataset:
কেবিনেৎনা সংবিধানগী আর্তিকল ৩৪০গী মখাদা কেন্দ্রগী লিস্ততা য়াওরিবা অতোপ্পা বেকৱার্দ ক্লাসকী মনুংদা লৈবা থাক খায়দোকপগী হিরম কয়া য়েংশিন্নবা শেমখিবা কমিশনগী তেন্যুর শাংদোকপগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা মন্ত্রী মন্দলনা সংবিধানগী আর্তিকল ৩৪০গী মখাদা কেন্দ্রগী লিস্ততা য়াওরিবা অতোপ্পা বেকৱার্দ ক্লাসকী মনুংদা লৈবা থাক খায়দোকপগী হিরম কয়া য়েংশিন্নবা শেমখিবা কমিশনগী তেন্যুর থা ৬ শাংদোকপগী, তাং ৩১/১/২০২১ ফাওবা, অয়াবা পীখ্রে। থবক পীবা ঙম্বা য়াওনা কান্নবা পীগদবশিং হৌজিক লৈরিবা ও.বি.সি.গী মনুংদদি চনবা অদুবু কেন্দ্র সরকারগী থবকশিং অমসুং ইদুকেস্নেল ইন্সতিত্যুসনশিংদা মিং চনবগী খুদোংচাবা ফংবগী রিজর্বেসনগী স্কিমশিংগী অচৌবা খুদোংচাবা ফংদবা কাংলুপশিং অসি হৌজিক্তি কম্মিসন্না হায়বগী মতুং ইন্না হায়রিবা খুদোংচাবশিং অসি ফংলগনি। কেন্দ্রগী লিস্ততা য়াওরিবা তোখায়না তাবা ও.বি.সি.শিং অসিদা খুদোংচাবশিং অসি ফংহন্নবা কম্মিসন্না হায়রগনি। চাদিং তৌবা চাদিং তৌগদৌরিবা অসি কমিশন শেম্বা অমসুং মসিনা থবক তৌবগী মরী লৈনবশিং অদু ওইগনি অমসুং মসি সোসিএল জস্তিস অমসুং ইম্পাৱার্মেন্ত মন্ত্রালয়না অদুমক পুথোকখিগনি। কান্নবশিং কেন্দ্রগী এস.ই.বি.সি.গী লিস্ততদি য়াওবা কাস্ত/কাংলুপকী মনুংদা লৈবা মীওইশিং অদুবু কেন্দ্র সরকারগী থবকশিং অমসুং ইদুকেস্নেল ইন্সতিত্যুসনশিংদা মিং চনবগী খুদোংচাবা ফংবগী হৌজিক লৈরিবা স্কিমশিংগী মখাদদি খুদোংচাবা অমত্তা ফংদবশিং হৌজিক্তি কান্নবা ফংলগনি। থবক ওইনা পাংথোকপগী মওং কমিশনগী তর্মস ওফ রিফরেন্সকী মথক্তা তর্ম শাংদোকপগী ওর্দর অসি রাস্ত্রপতিনা অয়াবা পীরবা মতুংদা রাস্ত্রপতিনা থোকপা ওর্দর অমগী মওংদা গেজেৎ অমগী খুত্থাংদা পাউ ফাওরগনি। বেকগ্রাউন্দ কমিশন অসি রাস্ত্রপতিনা অয়াবা পীরবা মতুংদা ওক্তোবর ২, ২০১৭তা সংবিধানগী আর্তিকল ৩৪০গী মখাদা হৌদোকখিবনি। জস্তিস (থবক্তগী পোত্থারবা) শ্রীমতি জি. রোহিনিনা মকোক ওইদুনা কমিশন অসি ওক্তোবর ১১, ২০১৭তগী থবক তৌবা হৌখি অমসুং থাক খায়রবা ও.বি.সি.শিং অমসুং স্তেত বেকৱার্দ ক্লাসস কমিশন লৈবা রাজ্য/য়ু.তি.শিংগা পাউ ফাওনদুনা লাক্লি। কেন্দ্রগী ও.বি.সি.গী লিস্ত অসিদা হঞ্জিনবা নায়বা, ৱাহন্থোক য়াম্বা, অশোয়বা কয়া লৈবা অমসুং ৱাহন্থোক হনবদা বনান লানবনচিংবা অসি শেমদোকপদা মতম খরা হেন্না চংগদবা লৈবনা কম্মিসন্না মখোয়গী রিপোর্ত পীশিনবদা মতম খরা চংগনি হায়বা খংলে। মরম অদুনা কম্মিসন্না মখোয়গী তর্ম অসি জুলাই ৩১, ২০২০ ফাওবা শংদোকপিনবা হায়খি। অদুবু কোবিদ-১৯গী মরমদগী লৈবাক পুম্বদা লোকদাউন লৈখিবনা চত্থোক চৎশিন তৌবদা খুদোংচাদবা কয়া থেংনবদগী মতমসিগী মনুংদা থবক অসি লোয়শিনবা ঙমদ্রে। মরম অদুনা কমিশন অসিগী মতম অসি থা ৬ অমগা, তাং ৩১/১/২০২১, শাংদোকখ্রে।
অয়ুশ্মান ভারত চহি অমা ফারকপগী আরোগ্য মনথন্দা প্রধান মন্ত্রীনা ৱা ঙাংখ্রে

লৈবাক অসিদা লায়রবা ইমুং ক্রোর ১০.৭০ হকশেলগী খুদোংচাবা পীনবা পান্দম থম্লিবা মালেমদা খ্বাইদগী চাউবা হেল্থ ইন্সুরেন্স স্কিম অয়ুশ্মান ভারতকী অনৌবা মোবাইল এপ্লিকেসন অমা প্রধান মন্ত্রী নরেন্দ্র মোদীনা হৌদোকখ্রে। নই দিল্লীদা পাংথোকপা আরোগ্য মনথন লোইশিনবগী থৌরম মপু প্রধান মন্ত্রী নরেন্দ্র মোদীনা ওইখি। অয়ুশ্মান ভারত প্রধান মন্ত্রী-জন অরোগ্য য়োজনা পি.এম.-জে.এ.ৱাই.গী খনগৎলবা কান্নবা ফংলবা মীওইশিংগা মহাক্কা ৱারী শানখি। হৌখিবা চহি অমদা স্কিম অসিনা পাংথোকখিবা থবকশিং উৎপা পি.এম.-জে.এ.ৱাই.গী এগজিবিসন অমা মহাক্না য়েংখি। মহাক্না ‘অয়ুশ্মান ভারত স্তার্ত-অপ গ্রান্দ চেলেঞ্জ’ হৌদোকখি অমসুং থৌরম অদুদা নীংসিং স্তাম্প অমা ফোংখি। থৌরম অদুদা প্রধান মন্ত্রীনা হায়খি অয়ুশ্মান ভারতকী অহানবা চহি অসি ৱারেপ লৌবা, কৎথোকপা অমসুং অমনা অমদগী তম্বা চহিনি। ঐখোয়না কন্না হোৎনবদগী ঐখোয়না ভারত অসি মালেমদা খ্বাইদগী চাউবা অনা-লায়েংগী স্কিম মাইপাক্না পায়খৎলি। মহাক্না হায়খি লৈবাক অসিগী লায়রবা খুদিংমক অমসুং নাগরিক খুদিংমক মেদিকেলগী কান্নবশিং ইরাই লাইনা ফংলগনি। মসিগী মাইপাক অসিদা কৎথোকপা অমা য়াওরি অমসুং হায়রিবা কৎথোকপা অদু লৈবাক অসিগী রাজ্য অমসুং য়ুনিয়ন তেরিতোরী খুদিংমক মরি লৈনৈ। মহাক্না হায়খি, লৈবাক অসিগী লায়রবা মীওই লাখ কয়া লায়নাশিংদগী কন্নবা অচৌবা থাজবা অমা পীরে। মমাংগী চহিদা, কনাগুম্বা মীওই অমগী লম, য়ুম, সনা-লিক্কোন নৎত্রগা অতোপ্পা পোৎলমশিং লায়েংনবা বন্ধোপ থমদ্রবা নৎত্রগা য়োন্দ্রবদি, মদু অয়ুশ্মান ভারতকী অচৌবা মাইপাকপনি। প্রধান মন্ত্রীনা হায়খি হৌখিবা চহিদা লায়রবা মীওই ৫০,০০০ মখোয়গী জিলা অমসুং রাজ্যগী ৱাংমদা হেন্না ফবা লায়েংগীদমক পি.এম.জে.এ.ৱাই.গী মখাদা কান্নবশিং লৌখি। প্রধান মন্ত্রীনা হায়খি অয়ুশ্মান ভারত অসি অনৌবা ভারত অমগী অনৌবা অওনবশিংগী মনুংদা অমনি অমসুং মসিনা মীচম মীয়ামগী পুন্সি কন্নবা মরুওইবা থৌদাং অমা লৌবদা নত্তনা মসি লৈবাক অসিগী মীওই ক্রোর ১৩০গী কৎথোকপা অমসুং থৌনাগী খুদম অমনি। মহাক্না হায়খি অয়ুশ্মান ভারত অসি ভারত পুম্নমক্কী ওইবা থৌরাংনি অমসুং মশা ফবা ভারত অমা শেমগৎনবা অচুম্বা খোংথাং অমনি। মহাক্না হায়খি ভারতকী খুদোংচাদবশিং কোকহন্নবা মচেৎ-মকাই ওইনা সরকারনা খনবগী মহুৎতা ঐখোয়না অপুনবগী ওইনা থবক পায়খৎপদগী মসি ওইরকপনি। লৈবাক অসিগী মফম অমদা লৈবা অনাবশিং অয়ুশ্মান ভারতনা হেন্না ফবা লায়েংগী ফংহল্লি। অয়ুশ্মান ভারত পি.এম.-জে.এ.ৱাই.না চহি অমা মপুং ফারকপগী নেসনেল হেল্থ ওথোরিতীনা শীন্দুনা পাংথোকপা নুমিৎ নিনিগী থৌরম অমনি আরোগ্য মনথন। হায়রিবা থৌরম অসিগী পান্দমদি মমাং চহিদা স্কিম অসি পাংথোকপদা থেংনবা খুদোংচাদবশিং কোকহন্নবা অমসুং থবক ওইনা পাংথোকপদা হেন্না ফগৎহন্নবা অনৌবা লম্বীশিং থিনবা পি.এম.জে.এ.ৱাই.গী মরুওইবা থৌদাং লৌরিবশিং উনদুনা খন্ননবা মফম অমা পীবনি।
প্রধান মন্ত্রী শ্রী নরেন্দ্র মোদী অমসুং ইজীপ্তকী রাস্ত্রপতি, হিস এক্সিলেন্সী অবদেল ফতেহ অল-সিসীগী মরক্তা ফোন্দা ৱারী শানখ্রে

তেলিফোন্দা ঙসি ৱারী-ৱাতাই শানবা মতমদা, প্রধান মন্ত্রী শ্রী নরেন্দ্র মোদীনা ইজিপ্তকী রাস্ত্রপতি, ঐচ.ই. অবদেল অল-সিসীগা লোইননা ইজীপ্তকী মীয়ামদা ইদ-উল-ফিতরগী য়াইফ-পাউজেল পীখ্রে। য়াইফ-পাউজেল অদুগী পাউখুম পীবা ওইনা ইজীপ্তকী রাস্ত্রপতিনা ইজীপ্ত অমসুং ভারত অনিবু মালেমগী খ্বাইদগী লিরবা সভ্যতাশিংগী মনুংদা অমনি হায়না পনখি অমসুং লৈবাক অনি অসিগী মরক্তা মরী হেন্না চেৎশিল্লকপা অসিগী মতাংদা হরাওবা ফোংদোকখি। প্রধান মন্ত্রীনা কোবিদ-১৯গী চিরবা তঞ্জা অসিগী মনুংদা ইজীপ্তা লৈরিবা ভারত মচাশিং অদুগী অশোই-অঙাম য়াওদনবা অমসুং য়াইফনবগীদমক্তা ইজীপ্তকী ওথোরিতীশিংনা মতেং পাংবীবগীদমক্তা থাগৎপা ফোংদোকখি। হনদক্কী চহি অসিদা ইজীপ্ততা মমাংদগী চৎননবগী থৌরাং তৌখিবা খোংচৎ অদুবু কোবিদ-১৯গী লাইচৎ অসিনা মরম ওইরগা য়ৈথোকখিবা অদুগী মতাংদা পল্লদুনা প্রধান মন্ত্রীনা ফিভম অসিনা হেক ফবগা রাস্ত্রপতি সিসীবু উননীংবগী ৱাফম ফোংদোকখি।
মন্ত্রীমন্দলনা য়ুনিবর্সিতীশিং/কোলেজশিং অমসুং কেন্দ্রনা শেল থাদবা তেক্নিকেল ইন্সতিট্যুসনশিংদা লৈরিবা ওজাশিং অমসুং মান্নবা একাদেমিক স্তাফশিংগী পে স্কেল রিভাইজ তৌবা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা য়ুনিবর্সিতী গ্রান্ত কম্মিসন (য়ু জি সি) অমসুং কেন্দ্রগী শেন্থংনা চলাইবা তেক্নিকেল ইন্সতিট্যুসনশিংগী পর্ভিয়ুগী মখাদা হাইয়র ইদুকেসন ইন্সতিট্যুসনশিংদা লৈরিবা চাওরাক্না ওজা অমসুং অতোপ্পা মান্নবা একাদেমিক স্তাফ লাখ ৮ লোমগীদমক পে স্কেল রিভিজনগীদমক মসিগী ওইবা এপ্রুবেল পিখ্রে, সেন্ত্রেল গবর্নমেন্ত ইমপ্লোয়শিগী ৭শুবা সেন্ত্রেল পে কম্মিসনগী রিকমেন্দেসনশিং অসিগী মখাগী ইমপ্লিমেন্ত তৌগনি । ৱারেপ অসিনা য়ুজিসি/এমঐচআরদিনা ফন্দ থাদবা য়ুনিবর্সিতীশিং/কোলেজ ১০৬কী ওজা অমসুং অতোপ্পা মান্নবা একাদেমিক স্তাফ লাখ ৭.৫৮ অমসুং স্তেত সরকারনা ফন্দ থাদবা য়ুনিবর্সিতী ৩২৯ অমসুং স্তেত পব্লিক য়ুনিবর্সিতীশিংদা এফিলেত তৌবা গবর্নমেন্ত অমসুং প্রাইভেত এইদেদ কোলেজ ১২,৯১২দা কান্নবা ফংহল্লগনি । মদুগী মথক্তা রিভাইজ পে পেকেজ অসিনা সেন্ত্রেল্লি ফন্দেদ তেক্নিকেল ইন্সতিট্যুসন ১১৯ মমিং পল্লবদা আইআইতিশিং, আইআইএসসি, আইআইএমশিং, আইআইএসইআরশিং, আইআইআইতিশিং, এনআইতিআইই অসিনচিংবশিংগী ওজাশিং কোনশিনগনি । এপ্রুব তৌরবা পে স্কেল অসি ১.১.২০১৬তকী চৎনবা হৌগনি । চহীগী সেন্ত্রেল ফাইনান্সিয়েল এবিলিতী অসি লুপা কোতি ৯,৮০০ ওইগনি । পে রিভিজন চৎনহনবা অসিনা ওজাশিংগী তলবতা লুপা ১০,৪০০ দগী ৪৯,৮০০ ফাওবা হেঙ্গৎকনি । পে হেঙ্গৎপা অসিনা এন্ত্রী পেদা চাদা ২২ দগী চাদা ২৮ ফাওবগী গ্রোথ লৈহনগনি । স্তেত গবর্নমেন্তনা শেল থাদদুনা চলাইবা ইনস্তিত্যুতশিংগী ওইনদি রিভাইস তৌরবা পে স্কেল অসি স্তেত গবর্নমেনেতশিংনা এদোপ্ত তৌবা মথৌ তাই । পে স্কেল হেঙ্গৎহনবা অসিদা স্তেতশিংনা পুগদবা অহেনবা পোৎলুম অদু সেন্তরনা পুথোক্কনি । পে স্কেল হেঙ্গৎহনবা অসি হায়র এদজুকেসন্দা ক্বালিতী হেন্না লৈহনগনি অমসুং ওজাশিং অদুগী তেলেন্ত অদু থবক্তা ওনথোকপদা মতেং পাংগনি ।
দ্বারকা, দি.দি.এ. লম্পাক্ত প্রধান মন্ত্রী দশেরাগী থৌরমদা শরুক য়াখ্রে

ঙসি নই দিল্লীগী দ্বারকা, দি.দি.এ. লম্পাক্ত প্রধান মন্ত্রী নরেন্দ্র মোদীনা দশেরা থৌরমদা শরুক য়াখ্রে। বিজয়া দসমী নুমিৎতা ভারতমচাশিংদা প্রধান মন্ত্রীনা য়াইফ-পাউজেল পীখ্রে। থৌরম অদুদা ৱা ঙাংবদা প্রধান মন্ত্রীনা হায়খি ভারত অসি কুম্মৈশিংগী লৈবাক অমনি। ঐখোয়গী ফজরবা কলচর অসিনা মরম ওইদুনা, ভারতকী মফম খরদা মতম চুপ্পা থৌদোক নৎত্রগা কুম্মৈ অমা পাংথোকই। ভারতকী কুম্মৈশিংগী খুৎথাংদা ঐখোয়না ভারতকী কলচরগী মরুওইবা শক্তমশিং অদু পাংথোকই। ঐখোয়না তোঙান-তোঙানবা মখলগী কলা, ঈশৈ অমসুং জগোয় খঙবা ঙম্মি। মহাক্না হায়খি ভারত অসি শক্তি সাধনাগী লৈবাক অমনি। হৌখিবা নুমিৎ ৯নি ঐখোয়না ইমা দুর্গা ইরাৎলি। মদুগী ৱাখল্লোন অদু মাংদা থমদুনা, নুপীশিংদা শক্তি পীনবা অমসুং ইকায়খুম্নবা ঙাক্নবা থবক পায়খৎনবা মহাক্না মীয়াদা তকশিনখি। মহাক্কী মন কী বাত্তা পনখিবা য়ুমগী লক্ষ্মীগী মতাংদা প্রধান মন্ত্রীনা ঐখোয়গী নুপীশিংগী শক্তি শকখঙবা ওইনা লাক্লিবা দিৱালী অসিদা হরাও-তয়াম্না পাংথোক্না নীংশিংখি। মহাক্না হায়খি ঙসি অসি বিজয়া দসমী অমসুং এয়র ফোর্স নুমিৎনি। ঐখোয়গী এয়র ফোর্সকীদমক ভারতনা চাউথোকচৈ। মীয়াম্না মহাত্মা গান্ধীগী ১৫০শুবা মপোক নুমিৎ থৌরম পাংথোক্নবা বিজয়া দসমীদা মীয়ামদা হায়জখি। চৎলিবা চহি অসিদা মিসন অমা পায়খৎনবা অমসুং মদু ফংনবা থবক শুনবা মহাক্না মীয়ামদা খঙহনখি। হায়রিবা মিসন অদু চিঞ্জাক মাংহন্দবা, ইনর্জী লিক্না শীজিন্নবা অমসুং ঈশিং তুশিনবা ওইবা য়াই। করিগুম্বা ঐখোয়না অপুনবা ৱাখল্লোনগী শক্তি খঙবা পামলবদি, ঐখোয়না ভাগবান শ্রী কৃষ্ণ অমসুং ভাগবান শ্রী রামদগী ইথিল লৌগদবনি হায়না মহাক্না মখা তাখি। দ্বারকা শ্রী রাম লীলা সোসাইতীনা শীনবা রামলীলা প্রধান মন্ত্রীনা য়েংখি। থৌরম অদুদা, ফত্তবা অসি অফবনা মাইথিবা পী হায়বা উৎপা রাবন, কুমভকর্ন অমসুং মেঘনাথকী মীতমশিং মৈ থাবা প্রধান মন্ত্রীনা য়েংখি।
প্রধান মন্ত্রীনা খেলো ইন্দিয়া গেম্স মায় পাক্না লোইশিনখিবগীদমক অসম সরকার অমসুং প্রজাশিংদা নুংঙাইবা ফোংদোকখ্রে

মহাক্কী মন কী বাত্তা ঙসি প্রধান মন্ত্রীনা খেলো ইন্দিয়া গেম্স মায় পাক্না লোইশিনখিবগীদমক অসমগী সরকার অমদি প্রজাশিং অমসুং শরুক য়াখিবশিংদা নুংঙাইবা ফোংদোকখ্রে। প্রধান মন্ত্রীনা হায়খি, খেলো ইন্দিয়া গেম্সতা তোঙান তোঙানবা রাজ্যশিংদগী শান্নরোই লিশিং ৬না শরুক য়ারি। রেকোর্দ ৮০ থুগায়খ্রে, রেকোর্দ ৮০ অসিগী মনুংদা ৫৬তি ইচানুপীশিংনা থুগায়খি। মহাক্না ফোংদোকখি মদুদি ২০১৮দা খেলো ইন্দিয়া হৌদোকখিবা মতমদা শান্নরোই লিশিং অহুম চামঙানা শরুক য়াখি, অদুবু চহী অহুম অসিদা শান্নরোইশিংগী মশিং লিশিং ৬ হেল্লে, মদুনা তাকপদি শরুক অনি ওইরে হায়বনি। ঙসিগী মন কী বাত্তা প্রধান মন্ত্রীনা শরুক য়ারিবা অঙাংশিং অমসুং মখোয়গী মমা-মপাশিংগী পুক্নিং থৌগৎনিঙাই ওইরবা ৱারীশিং সেয়ার তৌখি। ৱারীশিং অদুগী মনুংদা অমদি তামিল নাদুগী য়োগনাথনগী ৱারীনি। প্রধান মন্ত্রীনা হায়খি, “য়োগনাথন্না তামিল নাদুদা বিরী শাই, অদুবু মহাক্কী মচানুপী পুর্নশ্রীনা ৱেত লিফতিংদা শনাগী তকমানলৌদুনা মীপুম খুদিংমক্কী থম্মোয় জয় তৌখি।” মহাক্না গুৱাহাতিদা পাংথোকখিবা য়ুথ গেম্সতা সাইক্লিং মশানদা শনাগী তকমান লৌখিবা দেবিদকী মতাংদসু পনখি। কার নিকোবরদা লৈবা দেবিদ অসি অঙাং ওইরিঙৈদা মমা মপা কায়নখ্রে। মহাক্কী মখুরানা ফুতবোলর ওইহন্নিংবদগী মহাক্কী মমিং অফাওবা ফুতবোলর অমগী মিং থোনখি। অদুবু মহাক্কী পুক্নিংদদি সাইক্লিংগী অপাম্বা লৈখি। খেলো ইন্দিয়া স্কিমগীদমক মহাকপু খনখি অদুগা মহাক্না সাইক্লিংদা অনৌবা রেকোর্দ অমা শেম্বা ঙমখি। প্রধান মন্ত্রীনা হায়খি, “জাতিগী ওইবা শান্ন-খোৎনবা চাংদম্নবগী খুত্থাংদা শান্নরোইশিং অদুনা মখোয়না হৈ শিংবা অদু উৎচনবগী খুদোংচাবা ফংবগা লোয়ননা অতোপ্পা রাজ্যশিংগী চৎন লোনচৎসু খংবা ঙমই। মরম অদুনা ঐখোয়না খেলো ইন্দিয়া য়ুথ গেম্সকী মওংদা চহী খুদিংগী খেলো ইন্দিয়া য়ুনিবর্সিতী গেম্স পাংথোক্নবা ৱারেপ লৌরে।” মথংগী থা ফেব্রুৱারী ২২দগী মার্চ ১ ফাওবা ওরিশাগী কতক অমসুং ভুবনেশ্বরদা অহানবা খেলো ইন্দিয়া য়ুনিবর্সিতী গেম্স পাংথোক্কদৌরি। মসিদা শরুক য়ানবগীদমক শান্নরোইশিং ৩০০০ হেন্না ক্বালিফাই তৌরে। ফিৎ ইন্দিয়া পোজিতিব রিজল্ত পুরকপদা ফিৎ ইন্দিয়া স্কুল কেম্পেনবু প্রধান মন্ত্রীনা থাগৎপা ফোংদোকখি। মহাক্না ফোংদোকখি মদুদি হৌজিক ফাওবদা স্কুল ৬৫০০০ হেনবনা ওনলাইন রেজিস্ত্রেসন তৌরগা ফিৎ ইন্দিয়া স্কুলগী সর্তিফিকেৎ ফংখ্রে। মহাক্না লৈবাক অসিদা লৈরিবা লেমহৌরিবা স্কুলশিংদা ফিৎ স্কুল অমা ওইরক্নবা তকশিনখি।
প্রধান মন্ত্রীনা রাজ্য সভাদা লায়চৎকী খন্ন-নৈনবদা শ্রী হার্দীপ পুরিগী ৱারোল অমসুং হেলথ মিনিস্তরগী পাউখুম সেয়ার তৌখি

প্রধান মন্ত্রী, শ্রী নরেন্দ্র মোদীনা, রাজ্য সভাদা কোবিদ-১৯গী খন্ন-নৈনবা মনুংদা কেন্দ্রগী মন্ত্রী শ্রী হার্দীপ পুরিগীনা পীবা ৱারোল পুথোকখি। ৱারোল অদুদা, “মালেমগী ওইবা লায়চৎ অসিগা মরী লৈনবা হিরম কয়া অমদা শন্দোক্না পীখি” হায়না প্রধান মন্ত্রীনা ত্বীত তৌখি। কেন্দ্রগী হকশেল মন্ত্রী শ্রী মনসুখ মন্দবিয়ানা পীখিবা মপুং ফাবা ৱারোলগী লিঙ্ক অমসু প্রধান মন্ত্রীনা ত্বীত তৌখি। ৱারোল অদুদা, “কোবিদ-১৯গা মরী লৈনবা ওইরকপা য়াবা পুম্বা য়াম্না কুপনা অমসুং সেন্সিতিব ওইবা মওংদা য়েংলি। মহাক্না পল্লিবা অসি তাবিনবা অদোম পুম্বদা হায়জরি”, হায়না প্রধান মন্ত্রীনা ত্বীত তৌখি।
পি.এস.এল.ভি সি৫৩না ভারতকী স্তার্দ অপশিংগী পেলোদ অনি সুন্দ্রংদা মাইপাক্না থাগৎপগীদমক প্রধান মন্ত্রীনা ইন-স্পেস অমসুং ইসরো থাগৎখ্রে

পি.এস.এল.ভি সি৫৩ মিসন্না ভারতকী স্তার্দ অপশিংগী পেলোদ অনি সুন্দ্রংদা মাইপাক্না থাগৎপগীদমক প্রধান মন্ত্রী শ্রী নরেন্দ্র মোদীনা ইন-স্পেস অমসুং ইসরো থাগৎখ্রে। ত্বুইত অমদা প্রধান মন্ত্রীনা হায়খি; সুন্দ্রংদা ভারতকী স্তার্দ-অপশিংগী পেলোদ অনি মাইপাক্না থাগৎতুনা পি.এস.এল.ভি সি ৫৩না অনৌবা মাইপাকপা অমা ফংবা ঙম্লে। মসিগী খোঙথাং অসি মাইপাকপগীদমক @INSPACeIND অমসুং @isro থাগৎলি। তুংদা ভারতকী কম্পেনি কয়া সুন্দ্রংদা য়ৌবা ঙমগনি হায়বগী থাজবা থম্লি”।
পি.এম.না শ্রী গুরু তেগ বহাদুর জীগী মফমদা মহাক্না লৈখিদবা কুমওন নুমিত্তা খুরুমখ্রে

প্রধান মন্ত্রী শ্রী নরেন্দ্র মোদীনা শ্রী গুরু তেগ বহাদুর জীগী মফমদা মহাক্না লৈখিদবা কুমওন নুমিত্তা শ্রদ্ধাঞ্জলি কৎখ্রে‍। ত্বীত অমদা প্রধান মন্ত্রীনা হায়খি; “শ্রী গুরু তেগ বহাদুর জীনা মথৱাই কৎখিবা অসি ঐখোয়গী পুৱারীদা কাউঙম্লরোইদবা মীৎকুপ অমনি‍। মহাক্না মাগী পুন্সিগী অরোইবা মীৎকুপ ফাওবা অরানবা ৱায়েলগী মায়োক্তা লান্থেনরম্মি‍। ঐনা নুমিৎ অসিদা শ্রী গুরু তেগ বহাদুর জীগী মফমদা ইকোক নোঞ্জরি‍। ইকুই কুইদনা ঐনা দিল্লীদা লৈবা দুরুদ্বারা সিস গঞ্জ সাহিবতা চৎলুবগী শক্তম খরা ময়ামদা থমজরি‍।”
প্রধান মন্ত্রীনা ঙসি আর.বি.আই.না লাউথোকখিবা খোংথাংশিংদা থাগৎপা ফোংদোকখ্রে; লিক্যুইদিতী হেঙ্গৎহল্লগনি অমদি ক্রিদিৎ সপ্লাই ফগৎহল্লগনি হায়না প্রধান মন্ত্রীনা হায়খ্রে

প্রধান মন্ত্রী শ্রী নরেন্দ্র মোদীনা ঙসি আর.বি.আই.না লাউথোকখিবশিং অদুদা থাগৎপা ফোংদোকখ্রে অমদি খোংথাংশিং অসিনা লিক্যুইদিতী হেঙ্গৎহল্লগনি অমদি ক্রিদিৎ সপ্লাই ফগৎহল্লগনি হায়না ফোংদোকখি। ত্বিৎ অমদা প্রধান মন্ত্রীনা হায়খি, “ঙসি @RBI না লাউথোকখিবশিং অদুনা লিক্যুইদিতী য়াম্না হেঙ্গৎহল্লগনি অমদি ক্রিদিৎ সপ্লাই ফগৎহল্লগনি। মসিগী খোঙথাংশিং অসিনা ঐখোয়গী অপিকপা বিজিনেসশিং, এম.এস.এম.ই.শিং, লৌমীশিং অমসুং লাইরবশিংদা মতেং ওইরগনি। মসিনা দবল্যু.এম.এ. লিমিৎশিং হেঙ্গৎতুনা রাজ্য পুম্নমক্তসু মতেং ওইরগনি।”
মন্ত্রীমন্দলনা ভারত অমসুং ফ্রান্সকী মরক্তা রিন্যুএবল ইনর্জী কোওপরেসন্দা য়ানা ৱারোল অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ফ্রান্স রিপব্লিক্কী মরক্তা রিন্যুএবল ইনর্জী কোওপরেসনগী লমদা য়ানা ৱারোল খুৎয়েক পীনখিবা অদু অয়াবা পীখ্রে। য়ানা ৱারোল অদু ২০২১গী জনুৱারীদা খুৎয়েক পীনখি। য়ানা ৱারোল অসিগী পান্দমদি ম্যুচেল বেনেফিৎ, ইক্বেলিতী অমসুং রেসিপ্রোসিতীদা য়ুমফম ওইরগা ন্যু অমসুং রিন্যুএবল ইনর্জীগী লমদা বাইলেতরেল কোওপরেসনগী প্রমোসনগীদমক য়ুমফম শেমগৎপনি। মসিনা সোলর, ৱিন্দ, হায়দ্রোজেন অমসুং বাইওমাস ইনর্জীগা মরী লৈনবা তেক্নোলোজীশিং কোনশিল্লি। য়ানা ৱারোলদা পীরিবশিং: · সাইন্তিফিক অমসুং তেক্নিকেল পর্সনেলগী একচেঞ্জ অমসুং ত্রেনিং; · সাইন্তিফিক অমসুং তেক্নিকেল ইনফোর্মেসন অমসুং দেতা একচেঞ্জ তৌবা; · ৱার্কশোপশিং অমসুং সেমিনারশিংগী ওর্গনাইজেসন; ইক্বিপমেন্ত অমসুং তেক্নোলোজী ত্রান্সফর; · জোইন্ত রিসর্স অমসুং তেক্নোলোজিকেল প্রোজেক্তশিংগী দিবেলপমেন্ত। মসিগী য়ানা ৱারোল অসিনা রিন্যুএবল ইনর্জীগী লমদা তেক্নোলোজীগী ওইবা অখংবশিং দিবেলপ তৌবদা মতেং ওইরগনি অমসুং মদুনা ২০৩০ ফাওবদা রিন্যুএবল ইনর্জী কেপাসিতী গিগা ৱাৎ ৪৫০ ইন্সতোল তৌনবা তার্গেৎ অদু ফংনবা প্রোসেস হৌরগনি।
পি.এম.না রাজস্থানগী মীয়ামদা মখোয়গী স্তেতকী নুমিৎতা হরাও-তয়াম্বা ফোংদোকখ্রে

প্রধান মন্ত্রী শ্রী নরেন্দ্র মোদীনা রাজস্থানগী মীয়ামদা মখোয়গী স্তেতকী নুমিৎতা হরাও-তয়াম্বা ফোংদোকখ্রে। ত্বীত অমদা প্রধান মন্ত্রীনা হায় মদুদি, “মশাগী সংস্কৃতী মরাং কায়না লৈরবা অমসুং হেরিতেজ মরাং কায়না লৈরবা রাজস্থানগী ইচিল-ইনাওশিংদা য়াম্না নুঙাইরবা রাজস্থানগী নুমিৎতা হরাও-তয়াম্বা ফোংদোকচরি”।
প্রধান মন্ত্রীনা ভিশু লাকপদা মীয়ামদা নুংঙাই য়াইফবা অমসুং হকশেল পাউজেল পীখ্রে

প্রধান মন্ত্রী, শ্রী নরেন্দ্র মোদীনা ভিশুগী কুমহৈ লাকপদা মালেম শিনবা থুংবগী মলায়ালীশিংদা মরু ওইনা, য়াইফ পাউজেল পীখ্রে। প্রধান মন্ত্রীনা অসুম্না ত্বীত তৌখিঃ “ভিশু কুমহৈগী য়াইফ পাউজেল পীজরি, মরু ওইনা মালেম শিনবা থুংবদা খুন্দারিবা মলায়ালীশিংগী মফমদা। নুংঙাই য়াইফবা অমসুং হকশেল ফবা চহি অমা ওইনবা ঐহাক্না থৌনিজরি”।
অন্দর-১৯ ৱার্ল্দ কপ থোইরকপদা প্রধানমন্ত্রীনা তিম ইন্দিয়াবু নুঙাইবা ফোংদোকখ্রে

অন্দর-১৯ ৱার্ল্দ কপ থোইরকপদা প্রধানমন্ত্রী শ্রী নরেন্দ্র মোদীনা তিম ইন্দিয়াগী নহা ওইরিবা ক্রিকেত শান্নরোইশিংদা নুঙাইবা ফোংদোকখ্রে । প্রধানমন্ত্রীনা হায়খি,“ ঐখোয়গী নহা ওইরিবা ক্রিকেত শান্নরোইশিংগী অঙকপা এচিবমেন্ত অসিদা নুঙাইবা ফাওই । অন্দর-১৯ ৱার্ল্দ কপ থোইরকপদা মখোয়বু নুঙাইবা ফোংদোকচরি । ভারত মচা পুম্নমক্না মায় পাক্লকপা অসিদা চাওথোকচরি ।”
পি.এম.না ভারুচতা লৈবা অনা-লায়েংশঙদা থোকখিবা মৈহৌ লাংপোক্তা লৈখিদ্রবশিংদা অৱাবা ফোঙদোকখ্রে

প্রধান মন্ত্রী শ্রী নরেন্দ্র মোদীনা ভারুচতা লৈবা অনা–লায়েংশঙদা মৈহৌ লাংপোক্না মরম ওইদুবা লৈখিদ্রবশিংদা অৱাবা ফোঙদোকখ্রে। ত্বীত অমদা প্রধান মন্ত্রীনা হায়: "ভারুচতা লৈবা অনা-লায়েংশঙদা মৈহৌ লাংপোক্না মরম ওইদুবা অশি-অনা থোকখিবা অসিদা থমোয় শোক্না নুংঙাইতবা ফাওই। অৱাবা তারবা ইমুং মনুংশিংগী নুংঙাইতবদা শরুক য়াজরি।"
মালেমগী নুমীৎনা লাকপদা, প্রধান মন্ত্রীনা হেন্না ফবা প্লানেৎ অমা শেমগৎনবগী মায়কৈদা অচেৎপা ৱাফম থমখ্রে

প্রধান মন্ত্রীনা হায়খি, “মালেমগী নুমীৎনা লাকপদা, ঐখোয়গী তুংগী মীরোলগীদমক হেন্না ফবা প্লানেৎ অমা ওইহন্নবগী মায়কৈদা ঐখোয়না লৌখিবা ৱারেপ অদু অমুক হন্না চেৎশিলহল্লসি। ক্লাইমেৎ চেঞ্জনা কিহল্লক্লিবা অসি কোকহন্নবা ঐখোয় অমত্তা ওইনা থবক তৌমিন্নরসি। মসিনা ঐখোয়গী নুংশিজরবা মালেম ইমাগী মফমদা অচৌবা শ্রদ্ধাঞ্জলি অমা ওইগনি। মহৌশাগী ফিভম ফগৎহন্নবগী মায়কৈদা থবক তৌরিবা লনাই অমসুং ওর্গনাইজেসন পুম্নমক্কী মফমদা ঐহাক্না থাগৎপা ফোংদোকচরি।”
প্রধান মন্ত্রীনা দা. বাবাসাহেব অম্বেদকরগী মহাপরিনির্ৱান নুমিৎতা মফমদা শ্রদ্ধাঞ্জলি কৎখ্রে

প্রধান মন্ত্রী শ্রী নরেন্দ্র মোদীনা দা. বাবাসাহেব অম্বেদকরগী মহাপরিনির্ৱান নুমিৎতা মফমদা শ্রদ্ধাঞ্জলি কৎখ্রে। প্রধান মন্ত্রীনা হায়খি, “খুন্নাইগী ওইবা অচুম্বা ৱায়েলগীদমক্তা মপুন্সি কৎথোকপীখিবা খুরুমজনীংঙাইগী মশক ওইরবা বাবসাহেবতা মহাক্কী মহাপরিনির্ৱান নুমিৎ অসিদা হন্না হন্না কোক নোঞ্জরি। মহাক্না সংবিধানগী মশক ওইনা লৈবাক অসিদা অনিসুদ্রবা লন অমা পীবীরম্মি, মদু ঐখোয়গী লোক্তন্ত্রগী য়ুম্বী ওইরি। তৌবীমল খঙলবা লৈবাক অসিনা মতম পুম্নমক্তা মহাক্কী লমন তোন্দুনা লৈরগনি।”
প্রধান মন্ত্রীনা কেরলাগী মুখ্য মন্ত্রীগা  রাজ্য অদুগী ইচাউগী মতাংদা ৱারী শানখ্রে, পীবা য়াবা মতেং পীনবা খঙহনখ্রে

প্রধান মন্ত্রী শ্রী নরেন্দ্র মোদীনা কেরলাগী মুখ্য মন্ত্রী শ্রী পিনরায়ী বিজয়নগী রাজ্য অদুদা ওইরিবা ইচাউগী মতাংদা ৱারী শানখ্রে। প্রধান মন্ত্রীনা হায়খি, “কেরলাগী মুখ্য মন্ত্রীগা ৱারী শানরে অমসুং রাজ্যগী মফম কয়াদা ওইরিবা ইচাউনা ওইহল্লিবা ফিভমগী মতাংদা খন্নখি। শোকহল্লবা মফমশিংদা পীবা য়াবা মতেং পীগনি। থৌদোক অসি মায়োক্ননবগীদমক ঐখোয়না কেরলাগী মীয়ামগীদমক লেপ্লি।”
ভারত্তা পব্লিক ত্রান্সপোর্ত ফিভম ফগৎহন্নবা ভারত অমসুং ‘ত্রান্সপোর্ত ফোর লন্দন’, য়ুনাইতেদ কিংদমগী মরক্তা এমওয়ু মন্ত্রীমন্দলনা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত্তা পব্লিক ত্রান্সপোর্ত ফিভম ফগৎহন্নবা মিনিস্ত্রী ওফ রোদ ত্রান্সপোর্ত এণ্ড হাইৱেজ অমসুং গ্রেতর লন্দন ওথোরিতী এক্ত, ১৯৯৯ (য়ুকে) গী মখাদা লিংখৎখিবা অইন্না য়ারবা বোদী অমা ওইরিবা ‘ত্রান্সপোর্ত ফোর লন্দন’ গী মরক্তা এমওয়ু খুৎয়েক পিনবা অমসুং চৎনহনবগী অয়াবা পিখ্রে । এমওয়ু অসিনা লৈবাক অসিদা পব্লিক ত্রান্সপোর্ত সিস্তেম ফগৎহনবা, পেসেঞ্জর সর্বিস ফগৎহনবাদা মতেং ওইরগনি অমসুং ভারত্তা হাই কেপাসিতী বসশিং শিজিন্নহল্লগনি । মসিনা ভারত অমসুং য়ুনাইতেদ কিংদমগী মরক্তা অচেৎপা মরি অমা মতম শাংনা লৈরগনি অমসুং নাকল অনিগী ওইবা মরি হেন্না ফগৎহল্লগনি । এমওয়ু অসিনা পুম্নমক্কী ওইনা ইন্তেগ্রেতেদ পব্লিক ত্রান্সপোর্ত মপাঙ্গল কনখৎহনবদা মতেং ওইরগনি । মসিনা সমাজকী লাইরবা কাংলুপকী প্রজাবু মগুণ লৈবা পব্লিক ত্রান্সপোর্ত সিস্তেম ফংহনবদা মতেং ওইরগনি ।
লৈবাক অসিদা মেদিকেলগী খুৎলায়শিং শাবা য়োকখৎপা মন্ত্রীমন্দলনা অয়াবা পীরে

প্রধান মন্ত্রী শ্রী নরেন্দ্র মোদীনা লুচিংবা মন্ত্রীমন্দলগী মীফম্না মখাগী স্কিমশিং অসি অয়াবা পীরে : i. লুপা ক্রোর ৪০০গী শেন্থংগা লোয়ন্না মেদিকেল দিভাইস পার্ক ৪ শানবা স্কিম । লুপা ক্রোর ৩,৪২০গী মতেংগা লোয়ন্না লৈবাক অসিদা মেদিকেলগী খুৎলায়শিং শানবা প্রদক্সন লিঙ্ক ইন্সেনতিপ স্কিম । মথং চহি মঙা হায়বদি ২০২০-২১দগী ২০২৪-২৫ ফাওবা হায়রিবা স্কিমশিং অসি পাংথোক্কনি । অকুপ্পশিং : মেদিকেল দিভাইস পার্কশিং শেমগৎপা ভারতনা লৈবাক অসিগী দরকার ওইবা মেদিকেল দিভাইসশিংগী চাদা ৮৫ মপান লৈবাকশিংগী লৈরি । স্কিম অসিগী পান্দমদি রাজ্যশিংগা লোয়ন্না লৈবাক অসিদা মেদিকেল দিভাইস পার্কশিং শেমগৎপনি । মসিদা রাজ্যশিংদা পার্ক অদমা লুপা ক্রোর ১০০ গ্রান্ত-ইন-এদ ওইনা পীগনি । প্রদক্সন লিঙ্ক ইন্সেনতিপ স্কিম মেদিকেল দিভাইস শাবা অসি শেন য়াম্না চংবা, মতিক চাবা মচাক-মথুমশিং ৱাৎপা, পৱার ৱাৎপা, দিজাইনগী অৱাৎপা লৈবা কয়া থেংনরি । মরম অদুনা খুৎলায়শিং শাবদা থেংনরিবা খুদোংচাদবশিং অসি মতেং পীবা দরকার ওই । স্কিম অসিনা লৈবাক অসিদা মেদিকেলগী খুৎলায় শাবগী লমদা শেন য়াম্না থাদরকপা ঙমহনগনি । থবক ওইনা পাংথোকপা : স্তেদ ইমপ্লিমেন্তিং এজেন্সি (এস আই এ) অমনা স্কিম অমা থবক ওইনা পায়খৎকনি । স্কিম অসিনা মেদিকেল দিভাইস পার্ক ৪দা শেনগী মতেং পীনবা পান্দম থম্লি । মখাগী মেদিকেল দিভাইসশিং অসিদা মতেং পাংগনি : কেন্সর লায়েংনবা/রেদিওথেরাপী মেদিকেল খুৎলায়শিং রেদিওলোজি অমসুং ইমেজিং মেদিকেল খুৎলায়শিং অমসুং নিউক্লিয়ার ইমেজিং খুৎলায়শিং কারদিও রেস্পিরেতোরি অমসুং রেনাল কিয়ার মেদিকেল দিভাইসশিং য়াওনা এনেস্থেতিক্স অমসুং কারদিও রেস্পিরেতোরি মেদিকেল খুৎলায়শিং কোচলিয়ার ইমপ্লান্তশিং অমসুং পেছমেকরশিং য়াওনা মনুংদা হাপ্পা য়াবা ইলেকত্রোনিক্স খুৎলায়শিং । কান্নবশিং : স্কিম অসিদা লৈবাক অসিদা মশাগী ওইনা মেদিকেল খুৎলায়শিং শাবদা পুক্নিং থৌগৎকনি অমসুং লম অসিদা য়ামলবা শেনফমশিং থাদরকপা য়াগনি । চহি মঙাদা স্কিম অসিনা অহেনবা থবক ৩৩,৭৫০ ফংহনবা ঙমগনি ।
প্রধান মন্ত্রীনা ২০১৯গী জনুৱারী ২২দা বরানসীদা ১৫শুবা প্রবাসী ভারতিয় দিবস কনভেন্সন হৌদোক্লগন

প্রধান মন্ত্রী শ্রী নরেন্দ্র মোদীনা হয়েং ২০১৯গী জনুৱারী ২২দা উত্তর প্রদেশকী বরানসীদা ১৫শুবা প্রবাসী ভারতিয় দিবস কনভেন্সন হৌদোক্লগনি। অহানবা ওইনা, নুমীৎ হুম্নি চত্থগদবা কনভেন্সন অসি ২০১৯গী জনুৱারী ২১দগী ২৩ ফাওবা বরানাসিদা পাংথোক্কনি। পি.বি.দি. কনভেন্সন ২০১৯গী থিমদি “রোল ওফ ইন্দিয়ান দাইস্পোরা ইন বিলদিং ন্যু ইন্দিয়া”নি। মশিং য়াম্লবা দাইস্পোরাশিংনা কুম্ভ মেলা অমসুং রিপব্লিক দে সেলেব্রেসন্দা শরুক য়াবা ফংজনবা ১৫শুবা পি.বি.দি. কনভেন্সন অসি ২০১৯গী জনুৱারী ৯গী মহুৎতা ২০১৯গী ২১দগী ২৩ ফাওবা পাংথোক্নবা শিল্লি। কনভেন্সন অসিগী মতুংদা শরুক য়ারিবশিংনা কুম্ভ মেলাগীদমক জনুৱারী ২৪দা প্রায়াগরাজদা চৎকনি। মদুগী মতুংদা মখোয়না জনুৱারী ২৫দা দিল্লীদা চৎকনি অমদি ২০১৯গী জনুৱারী ২৬তা ন্যু দিল্লীদা পাংথোক্কদৌরিবা রিপব্লিক দে পেরেদতা শরুক য়াগনি। মোরিসিয়সকী প্রধান মন্ত্রী শ্রী প্রবিন্দ জুগনাথনা পি.বি.দি. কনভেন্সনগী অথোয়বা মীথুংলেন ওইগনি। পি.বি.দি.গী ১৫শুবা এদিসন্দা নোর্ৱেগী মেম্বর ওফ পর্লিয়ামেন্ত শ্রী হিমান্সু গুলাতিনা স্পিসিয়েল গেস্ত ওইগনি অমদি ন্যু জীলেন্দগী মেম্বর ওফ পর্লিয়ামেন্ত শ্রী কনৱালজিৎ সিংহ বক্সিনা গেস্ত ওফ ওনর ওইগনি। এদিসন অসিগী মরুওইবা থৌরমশিংদা- ২১ জনুৱারী, ২০১৯- য়ুথ প্রবাসী ভারতিয় দিবস। থৌরম অসিনা নহা ওইরিবা দাইস্পোরাগীদমক অনৌবা ভারত্তা খুদোংচাবা তঞ্জাশিং ফংহল্লগনি। ২২ জনুৱারী, ২০১৯- মোরিসিয়সকী প্রধান মন্ত্রী প্রবিন্দ জুগনাথগা লোয়ননা প্রধান মন্ত্রীনা পি.বি.দি. কনভেন্সন হৌদোকপা ২৩ জনুৱারী, ২০১৯- লোইশিনবগী সেসন অমদি ভারতকী রাষ্ট্রপতিনা প্রবাসী ভরতিয়া সম্মান এৱার্দ য়েন্থোকপা। থৌরম অসিগী মনুংদা তোঙান তোঙানবা প্লেনরী সেসনশিংসু মতম লেপ্লে। নুমিদাংদা কলচরেল প্রোগ্রামশিং উৎকনি। প্রবাসী ভারতিয় দিবসকী মতাংদা: প্রবাসী ভারতিয় দিবস (পি.বি.দি.) পাংথোক্নবা ৱারেপ অসি লৈখিদ্রবা হান্নগী প্রধান মন্ত্রী শ্রী অতল বিহারি বাজপাইনা লৌবিরম্বনি। অহানবা পি.বি.দি. থৌরম ২০০৩গী জনুৱারী ৯দা ন্যু দিল্লীদা পাংথোকখি। পি.বি.দি. থৌরম পাংথোক্নবা জনুৱারীগী তাং ৯বু খনখি, নুমীৎ অসি ১৯১৫দা মহাত্মা গান্ধীনা সাউথ আফ্রিকাদগী ভারত্তা হল্লকখিবা নুমীৎ অদুনি। পি.বি.দি. অসি হৌজিক্তি চহী অনিগী মনুংদা অমুক্তং পাংথোক্লে। মসিনা সমুদ্র লান্না লৈখ্রবা ইন্দিয়ান কমুনিতীদা সরকারগা এঙ্গেজ তৌনবা অমদি মখোয়গী হৌরকফম অদুগা অমুক শম্নহন্নবা প্লেৎফোর্ম অমা পীরি। কনভেন্সন অসিগী মনুংদা ভারত অমসুং মপাল লম অনিমক্তা তোঙান তোঙানবা লমশিংদা থোয়দোক হেন্দোকপা থৌদাং লৌবগীদমক খনগৎলবা সমুদ্র লান্না লৈখ্রবা ইন্দিয়ানশিংদা প্রবাসী ভারতিয় সম্মান অসি লানথোকই। ২০১৭কী জনুৱারী ৭তগী ৯ফাওবা কর্নাতকাগী বেঙ্গলুরুদা পাংথোকখিবা ১৪শুবা পি.বি.দি. অদু প্রধান মন্ত্রী শ্রী নরেন্দ্র মোদীনা হৌদোকখি। ১৪শুবা পি.বি.দি.গী থিমদি ” রিদিফাইনিং এঙ্গেজমেন্ত ৱিথ দি ইন্দিয়ান দাইস্পোরা” ওইখি।
প্রধান মন্ত্রীনা ভীর সবরকরগী মপোক নুমিত্তা মহাক্কী মফমদা ইকায় খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা ভীর সবরকরগী মপোক নুমিত্তা মহাক্কী মফমদা ইকায় খুম্নবা উৎখ্রে। প্রধান মন্ত্রীনা মহাক্কী ত্বীৎ অমদা অসুম্না ফোংদোকখি, “নিং-তম লালহৌগী শক্নাইরবা লান্মী অমসুং লৈবাকপু নুংশীজবা বীর সবরকরগী মপোক নুমিৎ লাকপদা মহাক্কী মফমদা ইকায় খুম্নবা উৎচরি”।
পি.এম.না পেসেঞ্জর ফ্লাইৎ এম.য়ু.৫৭৩৫ ক্রাশ তৌখিবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা মীওই ১৩২ পুদুনা পাইখিবা পেসেঞ্জর ফ্লাইৎ এম.য়ু.৫৭৩৫না চিনাগী গুৱাংসিদা ক্রাশ তৌখিবদা অৱাবা ফোঙদোকখ্রে। ত্বিত অমদা, প্রধান মন্ত্রীনা হায়খি; “চিনাগী গুৱাংসিদা মীওই ১৩২ য়াওবা পেসেঞ্জর ফ্লাইৎ এম.য়ু.৫৭৩৫ ক্রাশ তৌখ্রে হায়না তাবদা য়াম্না নুংঙাইতবা ফাওই। ক্রাশ অদুদা অৱা নংখ্রবা অমসুং মখোয়গী ইমুং-মনুংগী মীওইশিংগী অৱাবদা ঐখোয়না শরুক য়াজরি অমসুং মখোয়গীদমক থৌনিজরি।”